OpenLLM-France/wikimedia huggingface dataset:
# Federació d'Associacions de Gent Gran de Catalunya

Federació d'Associacions de Gent Gran de Catalunya, Fatec (antigament Federació d'Associacions de la Tercera Edat de Catalunya) és una entitat sense ànim de lucre creada el 1982 i reconeguda d'utilitat pública, que agrupa les associacions de persones grans de Catalunya, tant llars i casals com també associacions especialitzades d'altres tipus, sempre que estiguin integrades per persones grans. Hi ha més de 600 associacions federades que representen més de 400.000 persones grans de tota Catalunya. El 1999 va rebre la Creu de Sant Jordi.

## Activitats

Promou activitats i accions a favor de la promoció de les persones grans a la nostra societat. Promou mecanismes per a facilitar la integració i participació social de la gent gran. Representa el col·lectiu de la gent gran catalana davant els poders públics, des de nivell municipal fins a nivell internacional. Desenvolupa xerrades de formació i prevenció, esports per a la gent gran i en general totes aquelles accions que fomenten l'envelliment actiu.
El president actual de la FATEC, escollit a l'Assemblea General Ordinària de 2016, és Josep Carné i Teixidó.

## Presència institucional

La FATEC té presència en diversos organismes nacionals i internacionals:
* Taula del 3r. Sector Social
* Fòrum d'Entitats usuàries del CAC (Consell Audiovisual de Catalunya)
* Consell Assessor de les persones grans de Catalunya
* Consell Assessor de les persones grans de l'Ajuntament de BCN
* Consejo Estatal de Personas Mayores del Ministerio de Sanidad, Servicios Sociales e Igualdad
* Membres de ple dret d'AGE Platform Europe a Brussel·les
* Consell de participació del Pla Interdepartamental d'Atenció Social i Sanitària (PIAISS)
* Equip de treball del PAAS (Bases per a la Promoció de l'Envelliment Actiu i Saludable)
* Participació en el Pla de Salut
* Activitats conjuntes amb el Consell Nacional de la Joventut de Catalunya
* Relació amb el Consell de Joves de Barcelona
* Treballs conjunts amb la Xarxa Associativa de Catalunya
* Membres de FOCIR (Federació d'Organitzacions Catalanes Internacionalment Reconegudes)
* Socis de FIAPA (Federació Internacional d'Associacions de Persones Grans)

## Referències

* 1 2 3 4 «Presentació de l'entitat». Fatec. [Consulta: 7 novembre 2021].

## Enllaços externs

* Gentgran.org, informatiu de la gent gran realitzat per Fatec
# KJK

KJK té els següents significats:
* Confederació de Dones del Kurdistan (del seu nom en kurd Komalên Jinên Kurdistanê), organització per la defensa de les dones del Kurdistan
* Kystjegerkommandoen, unitat d'infanteria de marina de l'exèrcit de Noruega
# Llengua jeru

Aka-jeru (també conegut simplement com a Jeru) és una llengua gairebé extingida de les illes Andaman, a l'Índia. L'any 1997 tenia 37 parlants, tots bilingües en hindi. L'Aka-jeru es parlava a l'interior i el sud de l'illa Andaman del nord i a l'illa Sound.

## Referències

* ↑ Aka-Jeru at Ethnologue (17th ed., 2013); Great Andamanese creole at Ethnologue (17th ed., 2013)
* ↑ Aka-Jeru at Ethnologue
# Robert Colquhoun

Robert Colquhoun (Kilmarnock, 20 de desembre de 1914 - Londres, 20 de setembre de 1962) va ser un pintor, gravador i escenògraf escocès.

## Biografia

Colquhoun va estudiar a l'Acadèmia de Kilmarnock. Va obtenir una beca per estudiar a l'Escola d'Art de Glasgow, on va conèixer Robert MacBryde. Amb ell, va establir una relació durant tota la vida i van col·laborar professionalment; a la parella se la coneixia com "els dos Roberts". Es va ajuntar amb MacBryde amb una beca de viatge a França i Itàlia des de 1937 fins a 1939, abans de servir com a conductor d'ambulàncies al Royal Army Medical Corps durant la Segona Guerra Mundial. Després de lesionar-se, va tornar a Londres el 1941, on va compartir espai d'estudi amb MacBryde. La parella va compartir una casa amb John Minton i, a partir de 1943, amb Jankel Adler.
Les primeres obres de Colquhoun de treballadors agrícoles i obrers van ser fortament influenciades pels colors i la llum de l'Ayrshire rural. El seu treball es va convertir en un estil més auster, expressionista, fortament influenciat per Pablo Picasso, i es va concentrar en el tema de la figura aïllada i agonitzant. Des de mitjans de la dècada de 1940 fins a la dècada de 1950 va ser considerat un dels artistes més importants de la seva generació. Juntament amb la de MacBryde, l'obra de Colquhoun es mostrava regularment a la Galeria Lefèvre a Londres. A l'altura del seu reconeixement tenia un gran cercle d'amics —incloent-hi Michael Ayrton, Francis Bacon, Lucian Freud i John Minton, així com els poetes George Barker i Dylan Thomas— i era conegut per les festes al seu estudi (77 Bedford Gardens). Colquhoun va ser també un prolífic gravador i va produir un gran nombre de litografies i monotips al llarg de la seva carrera.
Durant i després de la Segona Guerra Mundial va treballar amb MacBryde en diverses escenografies, per exemple per a Macbeth de John Gielgud, El Rei Lear a Stratford i l'espectacle de ballet escocès Donald of the Burthens de Léonide Massine, produït per Sadler's Wells Theatre al Covent Garden el 1951.
Robert Colquhoun va morir, alcohòlic, en una relativa foscor a Londres el 1962. MacBryde es va traslladar a Dublín, on va morir en un accident de trànsit el 1966. El seu amic Anthony Cronin els descriu amb respecte i afecte en les seves memòries Dead as Doornails.

## Obres

* Mysterious Figures (1960)
* Woman with Leaping Cat (1945)

## Referències

* ↑ Devine, Rachel «Openly homosexual when it was still illegal to be so and gay people were actively persecuted, they made little attempt to disguise their relationship.». Sunday Times [Londres], 07-03-2010 [Consulta: 7 març 2010]. Arxivat 15 de juny 2011 a Wayback Machine.

## Bibliografia

* Bristow, Roger (2009). The Last Bohemians: The Two Roberts - Colquhoun and MacBryde. Bristol: Sansom & Co. ISBN 1906593191.

## Enllaços externs

* Biografia a la Tate Gallery
* Robert Colquhoun on the Gazeteer for Scotland
* The Roberts at the Scottish National Gallery (exhibition catalogue) Arxivat 2016-08-18 a Wayback Machine.
# Segura de los Banyos

Segura de los Banyos és un municipi d'Aragó, situat a la província de Terol i enquadrat a la comarca de les Conques Mineres.

## Història

En 23 de març de 1839 durant la primera guerra carlina tingué lloc la batalla de Segura, en què els liberals van intentar prendre, infructuosament, la fortificació de Segura.

## Referències

* ↑ Calbo y Rochina de Castro, Damaso; Cabrera y Griñó, Ramón. Historia de Cabrera y de la guerra civil en Aragon, Valencia y Murcia (en castellà), 1843, p. 406.
# OSS

«OSS o Oss» té aquests significats:
* Oss, municipi de la província del Brabant del Nord, al sud dels Països Baixos
* OSS o Open Sound System, interfície per a crear i capturar so en sistemes operatius Unix
* OSS o Office of Strategic Services, agència precursora de la CIA
* OSS (pel·lícula), pel·lícula del 1946 dirigida per Irving Pichel
# Núria Folch i Pi

Núria Folch i Pi (Barcelona, 29 d'octubre de 1916 - Barcelona, 23 de març de 2010) fou una editora catalana, esposa de l'escriptor i editor Joan Sales, germana del metge Albert Folch i Pi, de l'enginyer Frederic Folch i Pi, i de l'investigador Jordi Folch i Pi i filla de Rafael Folch i Capdevila i de Maria Pi Ferrer. Realment es deia Maria, però tothom la va conèixer per Núria des que Àngel Guimerà, amic de la família, digué quan era petita que tenia tot l'aspecte de dir-se Núria.
Va estudiar filosofia i lletres. Fou la primera dona que s'afilià al Bloc Obrer i Camperol, provinent del Partit Comunista Català, on hi conegué l'escriptor i editor català Joan Sales, amb qui es casà més tard. Després de la guerra civil espanyola col·laborà a Quaderns de l'exili i treballà per al Club Editor, des del qual edità l'obra del seu marit. Del 1939 al 1948 estigué exiliada, primer a Santo Domingo i després a Mèxic. A la tornada fou professora d'institut de batxillerat a Badalona i milità a Unió Democràtica de Catalunya. També s'encarregà de la cura de l'obra de Mercè Rodoreda La mort i la primavera. El 1997 va rebre la Creu de Sant Jordi.

## Referències

* 1 2 «Mor l'editora Núria Folch i Pi als 94 anys». El Punt Avui, 23-03-2010.
* ↑ Puntí, Jordi «Núria Folch, viuda de l'editor i escriptor Joan Sales, va morir ahir a Barcelona als 94 anys». El Periódico, 24-03-2010.

## Enllaços externs

* Entrevista a Núria Folch, vídua de Joan Sales, de la revista Paper de Vidre núm 44,, en català.
# KKK

KKK té els següents significats:
* KKK o Ku Klux Klan, grup racista blanc dels Estats Units
* Katipunan (Kataas-taasang, Kagalang-galangang Katipunan ng̃ mg̃á Anak ng̃ Bayan, acrònim KKK), organització independentista de les Filipines.
* Cos de Voluntaris de Cavalleria Calmuca (rus llatinitzat: Kalmyk Kavallerie Korps), grup de voluntaris de la II Guerra Mundial
* Planta nuclear de Krümmel (alemany: Kernkraftwerk Krümmel coneguda com a KKK), planta nuclear alemanya
* Koma Komalên Kurdistan, partit polític kurd clandestí a Turquia
* Kara Kuvvetleri Komutanligi, divisió de les Forces armades turques
* Kokusai Kōryū Kikin (Fundació Japó) entitat difusora de la cultura japonesa
# Llengua indígena

Llengua indígena és una denominació donada a moltes llengües, però per a la qual no hi ha una categorització clara.
Per la lingüista Yásnaya Elena Aguilar Gil és qualsevol llengua la població i el territori de la qual no han aconseguit formar el seu propi país i, per tant, sempre es troba en una posició precària davant qualsevol llengua que utilitzi l'Estat.
# Minni Nurme

Minni Katharina Nurme (30 d'octubre de 1917, Aidu, comtat de Viljandi, Estònia - 22 de novembre de 1994, Tallin) va ser una escriptora estoniana.

## Vida i carrera

Nascuda amb el nom de Minni Neumann, es va graduar a l'escola femenina de Viljandi en 1936. Durant la Segona Guerra Mundial va viure en territori soviètic; després de la guerra es va traslladar a Tallin i va treballar com a escriptora. El seu primer treball de prosa va ser la novel·la publicada en 1939 Kentaurid (Els centaures). Dos anys més tard va publicar la novel·la Ratastool (La cadira de rodes). Va passar a escriure més poesia durant la guerra, i en 1945 va publicar la seua primera col·lecció de poesia, Sünnimuld (Mare Terra). Van passar 10 anys entre la seua segona col·lecció de poemes i la tercera, en gran part a causa de l'assetjament de les autoritats estalinistes. Va ser també traductora a l'estonià des del finés i l'anglès.
La seua germana major va ser la poeta Salme Ekbaum. Després de casar-se en 1936, va prendre el cognom Raudsepp fins a 1941, quan es va casar amb el escriptor Aadu Hint. El matrimoni es va trencar en 1958, després de tenir tres fills i dues filles. El divorci va ser un escàndol a Estònia. Dels seus descendents, Eeva Park va ser més tard una coneguda escriptora.
La novel·la de 1993 d'Eeva Park, Tolm ja Tuul, descriu d'una manera bastant òbvia la ruptura del matrimoni dels seus pares.

## Treballs
### Prosa

* Kentaurid (Novel·la, 1939)
* Ratastool (Novel·la, 1941)
* Lämbumine (Històries, 1946)
* Valus küsimus (Prosa curta, 1962)
* Rähni laastud (Contes, 1966)

### Col·lecció de poesia

* Sünnimuld (1945)
* Pikalt teelt (1947)
* Juured Mullah (1957
* Maarjahein (Selecció, 1967)
* Sookailudes En loitsud (1971)
* Kuuvein (1974)
* Tuules lendlev seeme (1976)
* Pilvede pisarad tärkamisse (Selecció, 1978)
* Päevapuri (1981)
* Valgevalul (1983)
* Puud varjulised (Selecció, 1987)

## Referències

* 1 2 Cornis-Pope, Marcel; Neubauer, John. History of the Literary Cultures of East-Central Europe: Types and stereotypes (en anglès). John Benjamins Publishing, 2010. ISBN 9027234582.
# Robert Cosialls

Robert Cosialls i Borràs (Sant Cugat del Vallès, 20 de desembre de 1996) és un jugador català de bàsquet vinculat al CB Bahía Sant Agustí de la Lliga LEB Or. Amb 2.04 d'alçada, la seva posició dins la pista és d'aler i pivot.
Cosialls va desenvolupar la seva carrera de base en el UE Sant Cugat, on també va començar la seva carrera sènior en la categoria Copa Catalunya. El 2018 va fitxar pel Bàsquet Girona, equip que acabava d'ascendir a la LEB Plata. Va ser el jugador amb més partits en la història del club, vivint el primer any en la tercera divisió, l'ascens a la segona categoria del bàsquet estatal i el debut en la LEB Or.
El gener de 2022 es va desvincular de l'equip gironí i va fitxar pel Palmer Alma Mediterránea Palma.

## Referències

* ↑ S, B. S. / L. «Robert Cosialls, el tercer - 03 juliol 2020». [Consulta: 8 febrer 2021].
* ↑ Blázquez, Miquel «El Bàsquet Girona deixa Robert Cosialls sense fitxa a meitat de temporada». cugat.cat, 18-01-2022 [Consulta: 11 març 2022].
# Serrat del Castell (Lluçà)

El Serrat del Castell és una muntanya de 895 metres que es troba al municipi de Lluçà, a la comarca catalana del Lluçanès. Aquest cim està inclòs al llistat dels 100 cims de la FEEC

## Referències

* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 16 juliol 2022].
# Companyia Normanda del Senegal

La Companyia Normanda del Senegal (Compagnie Normande du Sénégal o formalment Compagnie Normande de Sénégambie) fou una companyia comercial fundada a Rouen el 1626. va rebre una carta de privilegi del govern reial francès. Vaixells de la companyia van fer algunes visites a la costa de l'Àfrica occidental i el 1638 van establir una factoria permanent a la llengua de sorra a la desembocadura del riu, la qual no va funcionar per diverses causes; el 1658 la companyia fou reorganitzada per Jean-Baptiste Colbert i rebatejada Compagnie du Cap-Vert et du Sénégal (Companyia del Cap Verd i del Senegal).

## Referències

* Politics in Francophone Africa, per Victor T. Le Vine
# Orientació (desambiguació)

«Orientació» té aquests significats:
* Orientació acadèmica o escolar: procés mitjançant el qual hom suggereix i aconsella les possibles solucions als problemes que travessen un alumne o un centre escolar.
* Orientació cartogràfica: és el conjunt de tècniques i de coneixements que permeten llegir i interpretar croquis, mapes, plànols, etc.
* Orientació geogràfica: és l'orientació general que presenten les serralades, les valls, els rius, els vents, etc.
* Orientació esportiva: competicions esportives de camp a través, contra-rellotge i sense un itinerari preestablert, però amb l'obligació de passar pels controls assenyalats a un mapa.
* Orientació laboral o professional: procés pel qual una persona o institució aconsella una altra persona sobre l'elecció de la seva professió.
* Orientació topològica o geomètrica: elecció d'un generador de l'homologia segona o d'una Aplicació de Gauss en una superfície.
# Grup Catalònia

Grup Catalònia és una fundació creada el 1988 que engloba a tres entitats sense ànim de lucre (Fundació Catalònia, Associació Catalònia Comarques i Associació Centre Especial de Treball Sant Martí) dedicades a gestionar i administrar equipaments i serveis destinats a l'atenció de persones amb discapacitat psíquica. Actualment disposen de 16 centres entre Residències, Llars-Residència, Centres Ocupacionals i Centres Especials de Treball, entre ells la Llar-Residència Aspasur de ValldoreixAtenen a prop de 600 persones amb retard mental i compten amb una plantilla que supera els 760 professionals.
Ha garantit la continuïtat de la Institució Montserrat Montero, creada el 1976. El 1997 va rebre la Creu de Sant Jordi.

## Referències

* ↑ Grup Catalònia Arxivat 2018-09-20 a Wayback Machine. a ccfundacions
* ↑ La nova residència de Valldoreix tindrà 12 places concertades per a discapacitats intel·lectuals Arxivat 2018-09-20 a Wayback Machine., santcugatinforma.com, maig de 2015
* ↑ El Grup Catalònia reivindica el compromís amb les persones amb discapacitat, cugat.cat, 30 d'octubre de 2014
* ↑ II jornada tècnica: 25è aniversari de la Fundació Catalònia, Cerdanyola del Vallès, Cerdanyola Oberta, 17 de setembre de 2014

## Enllaços externs

* Pàgina del Grup Catalònia
# Ptilopachus

Ptilopachus és un gènere d'ocells de l'ordre dels gal·liformes (Galliformes). Habitants del continent africà, tradicionalment s'ha situat a la família dels fasiànids, per raons de biogeografia, però arran els estudis de Crowe et al. (2006) s'ha comprovat una major relació filogenètica amb els odontofòrids (Odontophoridae) d'Amèrica, esdevenint l'únic gènere no americà d'aquesta família.

## Llistat d'espècies

Segons la classificació del Congrés Ornitològic Internacional (versió 2.4, 2010), aquest gènere conté dues espècies:
* Perdiu de Nahan (Ptilopachus nahani).
* Perdiu del Sahel (Ptilopachus petrosus).
L'espècie nahani és inclosa per Clements 6a edició (2009) al gènere Francolinus, dins la família dels fasiànids (Phasinidae).

## Referències

* ↑ Phylogenetics, biogeography and classification of, and character evolution in, gamebirds (Aves: Galliformes): effects of character exclusion, data partitioning and missing data Rev.27-06-2010 (anglès)
* ↑ Els Gal·liformes a la classificació del IOC Rev. 27-06-2010 Arxivat 2013-04-13 a Wayback Machine. (anglès)
* ↑ Francolinus nahani (o Ptilopachus nahani) a AVIBASE Rev. 27-06-2010 (anglès)
# Lily Lane

Lily Lane (títol original: Liliom ösvény) és una pel·lícula hongaresa de 2016 dirigida i escrita per Benedek Fliegauf. Està doblada al català.

## Argument

Una mare busca el seu pare alienat després de la mort de la seva mare.

## Referències

* ↑ «Lily Lane». cineuropa.org. [Consulta: 21 febrer 2024].
* ↑ «Liliom Ösvény». berlinale.de. [Consulta: 21 febrer 2024].
* ↑ «Lily Lane». esadir.cat. [Consulta: 21 febrer 2024].
# Melomys frigicola

Melomys frigicola és una espècie de mamífer rosegador de la família dels múrids. És endèmica de les muntanyes occidentals de Nova Guinea, des del llac Habbema fins a la vall de Baliem, a la província de Papua, Indonèsia. Es troba en altituds entre 1.600 i 2.200 msnm, on viu en prades i en hàbitats modificats per humans. La Unió Internacional per la Conservació de la Natura l'ha classificat com a espècie en "risc mínim". Tot i el seu àmbit de distribució limitat, és abundant en certes àrees, pot tolerar l'alteració de l'hàbitat i no té amenaces importants.

## Referències

* 1 2 «Melomys frigicola» (en anglès). Llista Vermella de la UICN. Unió Internacional per a la Conservació de la Natura (UICN).
# Roca de la Rua

La Roca de la Rua és una cinglera que assoleix els 1.110,1 metres d'altitud del terme municipal d'Abella de la Conca, al Pallars Jussà, al vessant occidental del qual es troba el poble de la Rua.
Es troba a l'extrem sud-oriental del terme, acinglerada a la dreta del Rialb.
Al capdamunt hi havia hagut el Castell de la Rua, actualment del tot enrunat.
Es tracta d'un topònim romànic modern, de caràcter purament descriptiu, que fa una referència molt clara al lloc on es dreça el poble de la Rua.
# Serrat dels Rovellons (Lladurs)

* Aquest article tracta sobre el Serrat dels Rovellons de Lladurs. Vegeu-ne altres significats a «Serrat dels Rovellons (Castellar de la Ribera)».
El Serrat dels Rovellons és una muntanya de 802 metres que es troba al municipi de Lladurs, a la comarca catalana del Solsonès.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Consell Interdepartamental de Recerca i Innovació Tecnològica

CIRIT són les sigles del Consell Interdepartamental de Recerca i Innovació Tecnològica, organisme públic creat el 1980 per la Generalitat de Catalunya per a coordinar de les diverses activitats i projectes dels departaments de la Generalitat en els camps de la recerca científica i de la innovació tecnològica a Catalunya, així com elaborar la proposta del Pla de recerca i innovació de Catalunya. El seu primer vicepresident fou Gabriel Ferraté i Pascual, i rep el suport de l'IEC.
La direcció del CIRIT és a mans del president de la Generalitat de Catalunya i incorpora tres vicepresidències, ocupades actualment pel conseller d'Innovació, Universitats i Empresa, la consellera de Salut i el conseller d'Agricultura, Alimentació i Acció Rural. Funciona en ple o bé amb una comissió permanent.

## Referències

* ↑ «Consell Interdepartamental de Recerca i Innovació Tecnològica». Gran Enciclopèdia Catalana. Barcelona: Grup Enciclopèdia Catalana.
* ↑ «Organismes. Generalitat de Catalunya». [Consulta: 19 desembre 2018].
# Urzainki

Urzainki (en basc, cooficialment en castellà Urzainqui) és un municipi de Navarra, a la comarca de Roncal-Salazar, dins la merindad de Sangüesa.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 111 | 112 | 110 | 109 | 104 | 104 | 107 | 109 | 106 | 104 | 100 |
| Fonts: Urzainki i Institut d'Estadística de Navarra |||||||||||
# Canelles (Navata)

Canelles és un poble del municipi de Navata, a l'Alt Empordà. El poble està situat a la part de migdia del terme municipal, tocant el riu Fluvià.
El terme d'aquest poble va ser incorporat al municipi de Navata el 1846, fruit de la política de reducció de municipis amb poca població.
El nucli principal d'aquesta població és situat al voltant de l'església d'origen romànic i modificada posteriorment, de Sant Esteve.

## Referències

* ↑ Madoz, Pascual. Articles sobre el Principat de Catalunya, Andorra i zona de parla catalana del Regne d'Aragó al Diccionario geográfico-estadístico-histórico de España y sus posesiones de Ultramar. I. Barcelona: Curial, 1985. ISBN 84-7256-255-7.
* ↑ Burgueño, Jesús; Gras, M. Mercè. Atles de la Catalunya Senyorial. Els ens locals en el canvi de règim (1800-1860). Barcelona: ICGC, 2014. ISBN 978-84-393-9138-8.
# Ptiloris

Ptiloris és un gènere d'ocells de la família dels paradiseids (Paradisaeidae).

## Taxonomia

Segons la Classificació del Congrés Ornitològic Internacional (versió 11.3, 2023) aquest gènere està format per 4 espècies:
* Ptiloris paradiseus - ocell del paradís fistonat.
* Ptiloris victoriae - ocell del paradís de Victòria.
* Ptiloris magnificus - ocell del paradís gorjablau.
* Ptiloris intercedens - ocell del paradís rondinaire.
Algunes classificacions inclouen aquestes quatre espècies al gènere Lophorina.

## Referències

* ↑ Gill, F.; Donsker, D.; Rasmussen, P. (Eds). 2023. IOC World Bird List (v13.1). doi: 10.14344/IOC.ML.13.1. https://www.worldbirdnames.org/bow/crows/
* ↑ Handbook of the Birds of the World and BirdLife International (2022). Handbook of the Birds of the World and BirdLife International digital checklist of the birds of the world. Version 7. http://datazone.birdlife.org/userfiles/file/Species/Taxonomy/HBW-BirdLife_Checklist_v7_Dec22.zip.